# ڤينسنت ڤان غوخ

|  |
| --- |
| ڤينسنت ڤان غوخ
 |
|  |
| **معلومات عامة** |
| زيادة | 30 مارس 1853 زونديرت |
| لموت | 29 يوليوز 1890 (37 عام) أوفير سور واس () |
| طريقة دلموت | نتيحار |
| سباب لموت | ضربة ب لقرطاس |
| لجنسية | مملكة هولاندا  |
| لحرفة | زوّاق، رسام و مصمم مطبوعات |
| لّوغات لي كيعرف | لهولاندية و لفرانساوية |
| **لكاريير ديال الشخص** |
| شارك ف | معرض دوكومنتا الثالث |
| **لفاميلة** |
| لواليد | Theodorus van Gogh |
| لواليدة | Anna Carbentus van Gogh |
| خوت | Wil van Gogh، ثيو فان خوخ، Cor van Gogh، Elisabeth van Gogh و Anna Cornelia van Gogh |
| شريك | لا قيمة  |
| لإتنية | هولنديون |
| **معلومات خرى** |
| لأعمال | * (1885) آكلوا البطاطا
* (1888) ليلة النجوم على نهر الرون (لوحة)
* (1888) دوار الشمس
* (1888) مقهى الليل
* (1888) البيت الأصفر
* (1888) شرفة مقهى في الليل
* (1888) غرفة نوم في آرل
* (1889) لوحة حقل القمح وأشجار السرو
* (1889) Self-Portrait with Bandaged Ear
* (1889) ليلة النجوم
* (1889) Irises
* (1890) لوحة بورتريه الطبيب غاشيه بريشة ڤان جوخ
* (1890) حقل قمح مع غربان
 |
| ستيل | فن التصوير الطبيعي، طبيعة صامتة، پورطري، منظر مدينة، interior view، بورتريه ذاتي و فن مسيحي |
| تأتر ب | Anton Mauve، بول غوغان، Willem Roelofs، پول سيزان، بيتر بول روبنس، جان فرانسوا ميليه و هوكوساي |
|  |
|  |
|      |

*عباد الشمس* (F.458)، معاودة للنسخة الرابعة (خلفية صفرا)، غشت 1889. متحف ڤان ݣوخ، أمستردام
*حقل د الدرة معا لغربان*، 1890. متحف ڤان ݣوخ، أمستردام
**ڤينسنت ويليام ڤان ݣوخ** (بالهولندية: **Vincent Willem van Gogh**؛ 30 مارس 1853 – 29 يوليوز 1890) رسام هولندي كاينتامي لتيار ما بعد لإنطباعية، وهو واحد من أكثر الشخصيات شهرة و تأثير ف لفن لغربي. غير ف عقد تقريبا ستاطع ينتج 2100 عمل فني، من بينهم 860 لوحة زيتية، و لأغلبية ديالهم كيرجعو للعامين اللخرة من حياتو. تنوعات لأعمال ديالو ما بين مناظر طبيعية، أساليب لحياة، پورطريات، و پورطريات داتية، و تميزات ب اللوان لمغلوقة، الصباغة لمندافعة، لحركية، و التعبيرية و اللي ساهمات ف بنيان لفن لعصري. ڤان ݣوخ ماكانش ناجح على لمستوى التجاري، و لإنتحار ديالو فعمر 37 جا من مورا سنوات من لمرض لعقلي و لفقر.

ترعرع ڤان ݣوخ ف أسرة من الطبقة لمتوسطة لعليا، و كان جِدّي، هادي، و عميق ف التفكير. ملي كان شاب، كان كيخدم تاجر فني، وكان كيسافر بزاف، ولكن ملي حولوه للندن تصاب ب لإكتئاب. من بعد لقى راحتو فالدِين ودوز الوقت مبشر پروتستانتي ف جنوب بلجيكا، و وخا داكشي نجارفات حالتو الصحية و تصاب هاد لمرة ب لعزلة قبل ما يقرر باش يبدا يرسم فعام 1881، و رجع للديار ديالو مع والديه. دعمو شقيقو الصغير "ثيو" ماديا، وكانو كيتراسلو بيناتهم ب لبريات لمدة طويلة و ف لكتير من لوقات. لأعمال لمبكرة ديالو كانت معظمها كتصور أساليب الحياة ديال لفلاحين و لعمال لبساط، و كانت كتحتوي على لقليل من الآثار ديال اللوان الزاهية اللي ميزات أعمالو اللاحقة. ف عام 1886، نتاقل لباريس فين تلاقا مع أعضاء من الطليعية بحال إميل برنارد وپول ݣوݣان واللي كانو كينتاقدو التحسس ديال الناس من التيار لإنطباعي. مع تطور لخدمة ديالو، ستاطع يبتاكر مقاربة جديدة لمواضيع "أساليب الحياة" و "لمناظر الطبيعية" لمحلية. ولات لوحاتو مشرقة كثر من حيت اللوان خصوصا ملي بدا كايطبق أسلوب طورو خلال إقامتو ف أرل ف جنوب فرانسا ف عام 1888. خلال هاد الفترة، وسع من موضوعاتو باش تشمل شجار الزيتون و حقول القمح و عباد الشمس.

عانى ڤان ݣوخ من نوبات ذِهان وأوهام و واخا كان ما مرتاحش من جيهت ستقرارو لعقلي، كان غالبا كيهمل صحتو الجسدية، وما كانش كياكل بشكل صحي و كافي وكان كايشرب الشراب بزاف. نتاهت صداقتو مع ݣوݣان من بعد واحد لمدابزة ب لماكينة د لحسانة، و اللي فلحظة غضب حيد فيها طرف من ودنيه ليسرية. دوز شي وقت ف سبيطارات ديال الطب النفسي، بما فيها فترة ف سان ريمي Saint-Rémy. من بعد ما خرج منو بمحض إرادتو، نتاقل لـ Auberge Ravoux ف مدينة Auvers-sur-Oise حدا باريس وخضع لرعاية طبيب المعالجة المثلية پول ݣاشي. ستمرات حالة لإكتئاب عندو، و ف 27 يوليوز 1890، طلق ڤان ݣوخ الرصاص على صدرو بفردي و توفا من بعد يومين متأتر بجراحو.

ما كانش ڤان ݣوخ ناجح فحياتو، وكان كيتعتابر راجل حمق و فاشل. ولى مشهور من بعد لإنتحار ديالو، و دابا راه موجود ف لعقول ديال الناس على أنو عبقري ما تفهمش مزيان، وهو الفنان "فين كيتلاقاو الخطابات حول لحماق و لإبداع". بدات سُمعتو كتنمو ف بدايات لقرن لعشرين ملي تم دمج عناصر من أسلوبو ف الرسم من قيبال تيار الوحشيين و التعبيريين لألمان. حقق نجاح نقدي، تجاري، و شعبي على مدار العقود لي تبعاتها، تدكر بلي كان رسام مهم ولكن مأساوي، اللي شخصيتو لمضطربة كتمثل الصورة المثالية والشاعرية للفنان لمعدب. أعمال ڤان ݣوخ ليوم هي من أغلى اللوحات لفنية لي كتباع ف لمزادات لعلنية على لإطلاق، و تم تكريم لإرث ديالو عبر متحف ب سميتو، متحف ڤان ݣوخ ف أمسطردام واللي كيضم أكبر مجموعة ف لعالم من لوحاتو ورسوماتو.

## مصادر

|  |  |
| --- | --- |
|  | ويكيميديا كومنز عندا تصاور و معلومات على **ڤينسنت ڤان غوخ**. |